Daniel Štefan Veselý

náhľad|Pomník vo Švábovciach
Doc. ThDr. **Daniel Štefan Veselý** (* 26. december 1929, Martin† 21. september 2000, Bratislava) bol slovenský evanjelický farár, historik.

## Rodina
* manželka ThMgr. Ludmila Veselá rodená Plesníková (* 1931† 2021) je jednou z prvých farárok evanjelickej cirkvi A.V. na Slovensku.
* dcéra Katarína Hudáková (* 1967) evanjelická a.v. farárka
* dcéra Eva Kolesárová evanjelická a.v. farárka

## Životopis
Základné vzdelanie získal na evanjelickej a. v. ľudovej škole v Martine (1941). Po maturite na Štátnom gymnáziu v Martine v roku 1949 začal študovať na Evanjelickej bohosloveckej fakulte Univerzity Komenského. Po komunistickom prevrate v roku 1948 a následnom zoštátnení vysokých škôl sa aj na EBF UK uskutočnili rozsiahle čistky. Spolu s viacerými „reakčnými profesormi“ boli perzekvovaní aj viacerí študenti. Študenti Daniel Veselý a Milan Oravec boli obvinení z antisovietskej a antisocialistickej činnosti, vylúčení zo štúdia a zatknutí Štátnou bezpečnosťou. Daniel Veselý bol v roku 1952 vylúčený z univerzity a odsúdený na trest troch rokov odňatia slobody za spolčenie a nepriateľstvo proti republike. Po prepustení z väzenia pracoval v knižnici Matice slovenskej v Martine, ale z ideologických dôvodov bol prepustený. Od roku 1960 pracoval na Štátnych majetkoch v Rajci ako traktorista. V roku 1964 bol jeho trestný rozsudok zrušený a Daniel Veselý mohol dokončiť svoje teologické štúdiá. Ordinovaný bol v roku 1967. V rokoch 19671991 pôsobil v cirkevnom zbore Švábovce. Popri svojej duchovnej činnosti sa venoval opravám a výstavbe nového kostola vo Švábovciach, opravám kostolov v Starej Lesnej, Hranovnici, Gánovciach, v Matejovciach, a vo Veľkom Slavkove. Vyučoval cirkevné dejiny na Univerzite Komenského v Bratislave. V rokoch 19911998 bol spirituálom na Evanjelickej bohosloveckej fakulte UK. Roku 1994 bol promovaný na ThDr. V roku 1996 sa habilitoval na docenta. Vedúci katedry cirkevných dejín EBF UK (19982000). V rokoch 19901995 zastával úrad prvého predsedu Združenia evanjelických duchovných (ZED). V roku 1989 sa angažoval v hnutí Verejnosť proti násiliu. Po páde komunizmu bol Daniel Veselý v roku 1991 rehabilitačnou komisiou ECAV plne rehabilitovaný. Zaslúžil sa o reformy v ECAV a.v. na Slovensku po Nežnej revolúcii.

## Dielo (výber)
* VESELÝ, Daniel. *Dejiny kresťanstva a reformácie na Slovensku*. Liptovský Mikuláš: Tranoscius, 2004. ISBN 8071402214.
* VESELÝ, Daniel. *Dejiny kresťanstva: učebnica evanjelického náboženstva pre stredné školy*. Liptovský Mikuláš: Tranoscius, 1995. Učebnice. ISBN 8071400513.
* VESELÝ, Daniel. *Martin Luther reformátor*. Liptovský Mikuláš: Tranoscius, 1991. Medzinárodná teolog. kniha, č.1. ISBN 8071400017.
* VESELÝ, Daniel a VÍZNER, Oto. *Symbolické knihy evanjelickej cirkvi augsburského vyznania*: Z lat. a nem. pôvodiny prel. Oto Vízner. Reg. Daniel Veselý. Liptovský MIkuláš: Tranoscius, 1992. Medzinárodná teolog. kniha, č.2. ISBN 8071400025.
* VESELÝ, Daniel a HAJDUK, Andrej. *Filip Melanchton*. Liptovský Mikuláš: Tranoscius, 1997. Tranovského knižnica, zv. č. 1. ISBN 807140134X.
* VESELÝ, Daniel Štefan. *Výber z kázní*. Kežmarok: ViViT, [2005]. ISBN 8088903831.

## Pamiatky
* *Pamätná doska* (Daniel Štefan Veselý)
Pri vzácnej príležitosti jubilejného 50. výročia ordinácie a príchodu farára Daniela Veselého do CZ Švábovce dňa 15. októbra 2017 mu bola odhalená pamätná tabuľa, ktorú vyrobili z miestneho gánovského travertínu na jeho počesť. 

## Referencie

## Literatúra
* Evanjelici a evanjelická teológia na Slovensku. Zborník pri príležitosti sedemdesiatky Doc. ThDr. Andreja Hajduka a Doc. ThDr. Daniela Štefana Veselého / Bratislava, Evanjelická bohoslovecká fakulta Univerzity Komenského 1999 s. 13-18. ISBN:80-88827-13-2

## Externé odkazy
* Daniel Štefan Veselý v súbornom katalógu Slovenskej národnej knižnice

Kategória:Slovenskí evanjelickí kňazi
Kategória:Slovenskí teológovia
Kategória:Slovenskí publicisti
Kategória:Vyučujúci na Evanjelickej bohosloveckej fakulte Univerzity Komenského v Bratislave
Kategória:Absolventi Evanjelickej bohosloveckej fakulty Univerzity Komenského v Bratislave
Kategória:Osobnosti z Martina